 WAZIRI WA NISHATI NA MADINI: Mheshimiwa Spika, kwanza naomba kulihakikishia Bunge lako tukufu Mheshimiwa Spika na Watanzania kwa ujumla kwamba dhamira ya Serikali ya kufanikisha uendelezaji wa mgodi wa Kiwira iko pale pale na kinachoendelea sasa hivi tangu tutangaze hapa Bungeni ni masuala ya kiutalaam ambayo ni lazima tuyafanye kwa utaratibu unaoeleweka ili kuhakikisha kwamba tunapokwenda kuwekeza na kuendeleza mradi ule pasiwe na mashaka yoyote katika mradi huo. 